| ПРЕДМЕТ: **Енглески језик за 1. разред основне школе, 1. година учења** | | | | |
| --- | --- | --- | --- | --- |
| УЏБЕНИК: **Best Friends Forever** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 9** | | ОДЕЉЕЊЕ**:** | | ДАТУМ**:** |
| Наставна тема: | **My Classroom** | | | |
| Наставна јединица: | **Song: My Classroom** | | | |
| Тип часа: | Oбрада | | | |
| Циљ часа: | Учење и увежбавање речи и израза које се односе на описивање боја. | | | |
| Очекивани исходи | СЈ1.ОO.О.1.5. Разумеју и користе најједноставнији и најфреквентнији вокабулар у усменој, писаној и мултимодалној комуникацији на теме из приватног, јавног и образовног домена, уз грешке и омашке које могу да ремете комуникацију. СЈ1.ОO.О.3.13. Користећи једноставна језичка средства, укратко описују или представљају људе, предмете у свакодневној употреби, места, уобичајене активности, догађаје, уз помоћ наставника или саговорника и евентуалне краће паузе/застајкивања. СЈ1.ОO.О.3.14. Постављају једноставна питања о темама које одговарају личним интересовањима (слободно време, хоби, школа, породица, другови) и одговарају на слична питања саговорника. СЈ1.ОO.О.2.5. Учествују у интеркултурној комуникацији, размењујући основне информације и ставове у вези са културом свакодневице, уз примену вишејезичних ресурса и уважавање основних правила учтивости. | | | |
| Међупредметне компетенције | Учење, комуникација, сарадња | | | |
| Облик рада: | Фронтални, раду пару и групи, индивидуални рад | | | |
| Наставне методе: | Комбиновани- Слушај и покажи/ понови/ уради, Демонстартивни- коришћење флеш картица,стикера, Игровне активности | | | |
| Наставна средства: | Уџбеник (стр.14), радна свеска(стр.131), приручник за наставнике; аудио запис и интерактивни двд. | | | |
| Корелација са другим предметима: | Ликовна култура, музичка култура | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (8 минута) | **Warm up**  Н пита У коме је ликовна култура омиљени предмет и зашто. Н појашњава да ће учити боје и да ли знају да именују неку боју на енглеском. У дају своје одговоре, а Н их похваљује.  Н потом додирује предмете који су исте боје (нпр.црвене) и каже ***Red,*** то исто чини и за остале боје: ***Blue, green, yellow.*** У понављају боје. Н потом охрабрује У да сами изговоре боју на коју Н показује:  ***Н показује на жуту бојицу, У каже yellow*.** | | | |
| **Главни део:**  (30 минута) | **Уџбеник- Вокабулар: Red, Blue, Green and Yellow**  **Задатак 1**  Н се обраћа У и каже ***Open your books at page 14. Look at the colours: Red, Blue, Yellow and Green.*** Н показује на боје и изговара их полако, да би У наставили и сами изговорили све боје. Н пушта аудио запис. У слушају и понављају.  Н уводе питање ***What color is it?*** и показује на нешто црвено/плаво... и даје одговор – It's red/blue...  Н понавља ово питање и одговор (показујућу на нешто што је црвено/плаво/жуто/зелено) више пута, затим охрабрује У да понове питање неколико пута, а на крају их позива да провежбају питање и одговор у пару. Један У покзује на боју у уџбенику и ппставља питање What colour is it?, а други У одговара It's red/blue....  **Задатак 2 - Listen, point and sing**  Н разговара са У на спрском језику о томе шта виде на слици. Шта се овде дешава? Да ли ће можда папагај и рибица да боје нешто, шта мислите? Хајде да послушамо и проверимо, може?  Н пушта аудио запис неколико пута. У прво слушају, затим слушаку и показују, а на крају их Н охрабрује да се прикључе и певају.  **Опционо**: Н користи интерактивни ДВД како би приказао целу старну уџбеника на белој табли. Кликом на слику појављује се одговарајући стикер како би У још једанпут проверили да ли су добро урадили задатак.  **Задатак 3 - Listen and tick**  Н усмерава пажњу У на задатак бр. 3 Објашњава им да ће слушати и штиклирати одговарајућу боју у сваком низу. Н пушта аудио запис, а да У штиклирају тачну боју. Н два пута пушта запис. У најпре у пару проверавају тачне одговоре, а потом читају.  **Опционо**: Интерактивни ДВД показује задатак 2, Н кликом означава тачне одговоре како би У били сигурни да су исправно урадили задатак. | | | |
| **Завршни део:**  (7 минута) | **Игра - Playthief**  Н поставља флешкартице са бојама на таблу. Н прозива неколико У да именују боје по редоследу како су залепљене. Затим У треба да их запамте. Н каже У да затворе очи и склања са табле једну од флеш картица. Када У отворе очи, морају да се сете која боја недостаје. Када погоде, Н каже У да опет затворе очи како би измешао/ла редослед боја. У треба да погоде првобитан редослед боја.  **Домаћи задатак - Радна свеска, страна 131.**  На крају часа, Н задаје домаћи задатак. Н објашњава У првом вежбању У да треба да пронађу стикере на самом крају уџбеника и да их залепе на одговарајућа места, а у другом вежбању је потребно да обоје исту јабуку/банану/жабу/делфина као што су приказани на слици са леве стране. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |